|  |
| --- |
| **Secțiunea 1:****Titlul proiectului de act normativ****HOTĂRÂRE****pentru modificarea și completarea Hotărârii Guvernului nr. 144/2010****privind organizarea și funcţionarea Ministerului Sănătății**  |
| **Secțiunea a 2-a:****Motivul emiterii actului normativ** |
| **2.1 Sursa proiectului de act normativ** Prezentul proiect de act normativ a fost inițiat și elaborat de către Ministerul Sănătății, ca urmare a intrării în vigoare a prevederilor art. XVII, art. XX și art. XXII din Legea nr. 296/2023 *privind unele măsuri fiscal-bugetare pentru asigurarea sustenabilităţii financiare a României pe termen lung*, publicată în Monitorul Oficial al României Partea I nr. 977 din 27 octombrie 2023. Astfel, în baza prevederilor art. XVII alin. (1) și alin. (2) lit. a) din Legea nr. 296/2023, posturile vacante din statele de funcţii ale instituţiilor şi autorităţilor finanţate din bugetele prevăzute la art. 1 alin. (2) din Legea nr. 500/2002 privind finanţele publice, cu modificările şi completările ulterioare, aprobate potrivit legii la data intrării în vigoare a legii, cu excepţia celor din cadrul unităţilor administrativ-teritoriale şi subdiviziunilor acestora, se desfiinţează. Potrivit prevederilor art. XVII alin. (3) din aceeași lege, măsurile privind reorganizarea structurilor funcţionale, ca urmare a aplicării prevederilor art. XVII, inclusiv organigramele, statele de funcţii, regulamentele de organizare şi funcţionare, se aprobă, în condiţiile legii, până la data de 31 decembrie 2023. În conformitate cu dispozițiile art. LXIX din Ordonanța de urgență a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare, “termenele prevăzute la alin. (3) al art. XVII, alin. (6) al art. XVIII, la alin. (7) al art. XX şi la alin. (7) al art. XXIX din Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung se prorogă până la data 30.06.2024”.În conformitate cu prevederile art. XV din Legea nr.296/2023, cu modificările și completările ulterioare, numărul total al posturilor demnitate publică aprobate aferente funcțiilor de secretar de stat, consilier de stat, subsecretar de stat, vicepreședinte și al funcțiilor asimilate acestora se reduce până la 1 ianuarie 2024 cu minimum 25%.De asemenea, în conformitate cu prevederile art. XVII din Legea nr. 296/2023, cu modificările și completările ulterioare, “începând cu data de 1 noiembrie 2023 prevederile art. 63 alin. (1), art. 390 alin. (1) lit. h) din Ordonanţa de urgenţă a Guvernului nr. 57/2019, cu modificările şi completările ulterioare, precum şi pct. 8 de la lit. B de la pct. I din anexa nr. 5 la acelaşi act normativ se abrogă”.Potrivit art. XX alin. (1) din Legea nr. 296/2023, cu modificările și completările ulterioare, se majorează normativul de personal necesar să fie îndeplinit pentru organizarea unui structuri funcționale, prevăzut la art. 391 alin. (3) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare, în conformitate cu prevederile Legii nr. 296/2023. Art. XXIX din Ordonanța de urgență a Guvernului nr. 31/2024 privind reglementarea unor măsuri fiscal-bugetare şi pentru modificarea şi completarea unor acte normative, modifică dispozițiile articolul 63 alin. (1) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, în sensul că ministerele au în structura organizatorică direcţii generale, direcţii, servicii şi alte compartimente funcţionale.De asemenea, potrivit prevederilor art. XXII alin. (1) din Legea nr. 296/2023, prin care se modifică art. 391 alin. (1) și (2) din Ordonanţa de urgenţă a Guvernului nr. 57/2019, cu modificările și completările ulterioare, numărul total al funcţiilor publice de conducere din cadrul autorităţii sau instituţiei publice, cu excepţia funcţiilor publice de secretar general al unităţii/subdiviziunii administrativ-teritoriale, precum şi al funcţiilor publice de conducere a căror ocupare se face prin detaşare cu personal din cadrul instituţiilor din sectorul de apărare, ordine publică şi siguranţă naţională, conform statelor de organizare aprobate, în condiţiile legii, este de maximum 8% din numărul total al posturilor aprobate la nivel de ordonator principal de credite.  |
| **2.2 Descrierea situației actuale**Ministerul Sănătății este organ de specialitate al administraţiei publice centrale, cu personalitate juridică, în subordinea Guvernului şi reprezintă autoritatea centrală în domeniul asistenţei de sănătate publică.Atribuțiile Ministerului Sănătății, normele de organizare și funcționare, precum și structura organizatorică sunt aprobate prin Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare.Potrivit prevederilor art. 391 alin. (3) lit. b)-d) din Ordonanța de urgență a Guvernului nr. 57/2019, cu modificările și completările ulterioare, în reglementarea anterioară intrării în vigoare a prevederilor art. XX alin. (1) din Legea nr. 296/2023, normativul pentru constituirea unui serviciu prevedea minimum 7 posturi de execuţie, normativul pentru constituirea unei direcţii prevedea minimum 15 posturi de execuţie, iar normativul pentru constituirea unei direcţii generale prevedea minimum 25 de posturi de execuţie. În conformitate cu prevederile art. 13 alin. (3) din Hotărârea Guvernului nr. 144/2010, cu modificările și completările ulterioare, numărul maxim de posturi este de 421, exclusiv demnitarii şi posturile aferente cabinetului ministrului. Potrivit art. 7 alin. (5) din același act normativ, în îndeplinirea atribuţiilor sale, ministrul sănătăţii este ajutat de 6 secretari de stat, de un secretar general şi de 2 secretari generali adjuncţi.Pentru Ministerul Sănătății, numărul total al funcțiilor publice de conducere a fost stabilit în baza prevederilor art. 391 alin. (1) din Ordonanța de urgență a Guvernului nr. 57/2019, cu modificările și completările ulterioare, potrivit cărora ”*Numărul total al funcţiilor publice de conducere din cadrul fiecărei autorităţi sau instituţii publice, cu excepţia funcţiilor publice de secretar general al unităţii/subdiviziunii administrativ- teritoriale, precum şi a funcţiilor publice de conducere a căror ocupare se face prin detaşare cu personal din cadrul instituţiilor din sectorul de apărare, ordine publică şi siguranţă naţională, conform statelor de organizare aprobate, în condiţiile legii, este de maximum 12% din numărul total al posturilor aprobate”.* Numărul funcțiilor de conducere la nivelul Ministerului Sănătății este de 53 de funcții de conducere. |
| **2.3 Schimbări preconizate**În aplicarea prevederilor art. XVII alin. (1) și alin. (2) lit. a), art. XX alin. (1) și art. XXII alin. (1) din Legea nr. 296/2023, cu modificările și completările ulterioare, s-a procedat după cum urmează:La data intrării în vigoare a Legii nr. 296/2023, Ministerul Sănătății avea prevăzut în statul de funcții 421 posturi, exclusiv demnitarii şi posturile aferente cabinetului ministrului. Potrivit prevederilor din Hotărârea Guvernului nr. 144/2010, cu modificările și completările ulterioare, Ministerul Sănătății funcționează cu 7 demnitari, din care 6 sunt secretari de stat. Cabinetele secretarilor de stat funcționează cu un număr de 12 posturi în total. Având în vedere prevederile art. XV din Legea nr. 296/2023, urmează a fi desființate 2 funcții de secretar de stat și cabinetele aferente acestora, respectiv 4 funcții contractuale de execuție. Ca urmare a configurației compartimentelor funcționale actuale ale Ministerului Sănătății (birouri, servicii, direcții, direcții generale), asupra cărora s-a aplicat analiza privind îndeplinirea, respectiv neîndeplinirea normativelor de personal stabilite potrivit art. 391 alin. (3) din Ordonanța de urgență a Guvernului nr. 57/2019, cu modificările și completările ulterioare, astfel cum a fost modificat prin art. XX alin. (1) din Legea nr. 296/2023, cu modificările și completările ulterioare, a rezultat necesitatea reconfigurării structurii organizatorice a Ministerului Sănătății, cu respectarea liniilor directoare privind funcțiile și atribuțiile instituției, stabilite potrivit art. (2) – (4) din Hotărârea Guvernului nr. 144/2010, cu modificările și completările ulterioare. I. Astfel, la nivelul Ministerului Sănătății au loc următoarele modificări în structura organizatorică:- ***desființarea a 2 (două) funcții de demnitate publică de secretar de stat și posturile aferente cabinetelor acestora, respectiv 4 funcții*** ***contractuale de execuție***;- ***desființarea Compartimentului de coordonare și monitorizare a activităților structurilor din cadrul ministerului*** prin încadrarea personalului cu respectarea prevederilor OUG nr. 57/2019, cu modificările și completările ulterioare, precum și a normelor privind respectarea dreptului la carieră în funcția publică, a dispozițiilor legale și regimului juridic aplicabil fiecărei categorii de personal. - ***reorganizarea Direcției Generale Juridice*** pentru respectarea dispozițiilor art. XX alin. (3) lit. c) din Legea nr. 296/2023, cu modificările și completările ulterioare, prin preluarea activității, personalului și atribuțiilor Compartimentului Relația cu Parlamentul și Compartimentului Relația cu Patronatele și Sindicatele și prin încadrarea personalului cu respectarea prevederilor OUG nr. 57/2019, cu modificările și completările ulterioare, precum și a normelor privind respectarea dreptului la carieră în funcția publică, a dispozițiilor legale și regimului juridic aplicabil fiecărei categorii de personal. Serviciul contencios administrativ se desființează întrucât nu respectă normativul de personal prevăzut la art. XX alin. (1) lit. a) din Legea nr. 296/2023, cu modificările și completările ulterioare și va funcționa la nivel de compartiment. Funcția vacantă de șef serviciu – Serviciul contencios administrativ, se desființează. - ***reorganizarea Direcției Personal și Structuri Sanitare*** și schimbarea denumirii în ***Direcția Managementul Resurselor Umane și Structuri Sanitare***, prin încadrarea personalului cu respectarea prevederilor OUG nr. 57/2019, cu modificările și completările ulterioare, precum și a normelor privind respectarea dreptului la carieră în funcția publică, a dispozițiilor legale și regimului juridic aplicabil fiecărei categorii de personal, fără modificarea atribuțiilor actuale. Biroul structuri sanitare se desființează și va funcționa la nivel de compartiment în conformitate cu prevederile art. XVIII alin. (3) din Legea nr. 296/2023, cu modificările și completările ulterioare. Funcția vacantă de șef birou – Biroul structuri sanitare se desființează, în conformitate cu prevederile art. XVIII alin. (1) din Legea nr. 296/2023, cu modificările și completările ulterioare.Biroul drepturi salariale se reorganizează în Serviciul drepturi salariale, cu respectarea prevederilor art. XX alin. (1) lit. c) din Legea nr. 296/2023, cu menținerea atribuțiilor actuale. Funcția publică de șef birou se transformă în funcția publică de șef serviciu , în conformitate cu prevederile art. XX alin. (2) din același act normativ. Modificarea denumirii direcției se impune având în vedere atribuțiile stabilite prin regulamentul de organizare și funcționare. Structura de resurse umane, respectiv Direcția personal și structuri sanitare, în denumirea actuală, are ca atribuție principală administrarea eficientă și eficace a resurselor umane a Ministerului Sănătății și instituțiilor subordonate, în vederea obținerii unor rezultate optime în îndeplinirea atribuțiilor și obiectivelor. - ***reorganizarea Direcției politici de resurse umane în sănătate*** și schimbarea denumirii în ***Direcția reglementare și formare profesională medicală***, prin încadrarea personalului cu respectarea prevederilor OUG nr. 57/2019, cu modificările și completările ulterioare, precum și a normelor privind respectarea dreptului la carieră în funcția publică, a dispozițiilor legale și regimului juridic aplicabil fiecărei categorii de personal, fără modificarea atribuțiilor actuale. Biroul evaluare și pregătire profesională și funcția publică de șef birou se desființează în conformitate cu prevederile art. XVIII alin. (1) și (3). Structura va funcționa la nivel de compartiment. Biroul recunoașterea calificărilor și reglementare și funcția publică de șef birou se desființează în conformitate cu prevederile art. XVIII alin. (1) și (3). Structura va funcționa la nivel de compartiment. Modificarea denumirii direcției se impune având în vedere atribuțiile stabilite prin regulamentul de organizare și funcționare. Direcția politici de resurse umane în sănătate, în denumirea actuală, are ca principal scop reglementarea și formarea profesională medicală. - ***reorganizarea Direcției Generale Economice,*** prin desființarea Biroului finanțarea investițiilor și a Biroului suport logistic și administrativ, în conformitate cu prevederile art. XVIII alin. (3). Funcțiile publice de conducere de șef birou - Biroul finanțarea investițiilor și Biroul suport logistic și administrativ se vor desființa, urmând a li se aplica prevederile art. XVIII alin. (2) din Legea nr. 296/2023, cu modificările și completările ulterioare, respectiv posturile ocupate de titulari se vor transforma în funcţii publice de execuţie care corespund studiilor de specialitate şi vechimii în specialitatea funcţionarilor publici de conducere.***- reorganizarea Inspecției Sanitare de Stat,*** care funcționează la nivel de direcție, și funcționarea acesteia la nivel de serviciu, prin încadrarea personalului cu respectarea prevederilor OUG nr. 57/2019, cu modificările și completările ulterioare, precum și a normelor privind respectarea dreptului la carieră în funcția publică, a dispozițiilor legale și regimului juridic aplicabil fiecărei categorii de personal, fără modificarea atribuțiilor actuale. Această structură este supusă reorganizării întrucât nu îndeplinește normativul de personal de minim 20 posturi de execuție, necesar constituirii unei direcții, conform art. XX alin. (3) lit. b) din Legea nr. 296/2023, cu modificările și completările ulterioare. Funcției publice de conducere de director i se vor aplica prevederile art. XX din Legea nr. 296/2023, cu modificările și completările ulterioare, coroborate cu prevederile OUG nr. 57/2019, cu modificările și completările ulterioare. Serviciul inspecția furnizorilor de servicii medicale se desființează întrucât nu respectă normativul de personal prevăzut la art. XX alin. (1) lit. a) din Legea nr. 296/2023, cu modificările și completările ulterioare și va funcționa la nivel de compartiment. Funcția vacantă de șef serviciu se desființează. ***- reorganizarea Direcției Achiziții și Patrimoniu în Serviciul Achiziții și Patrimoniu*** prin încadrarea personalului cu respectarea prevederilor OUG nr. 57/2019, cu modificările și completările ulterioare, precum și a normelor privind respectarea dreptului la carieră în funcția publică, a dispozițiilor legale și regimului juridic aplicabil fiecărei categorii de personal, fără modificarea atribuțiilor actuale. Această structură este supusă reorganizării întrucât nu îndeplinește normativul de personal de minim 20 posturi de execuție, necesar constituirii unei direcții, conform art. XX alin. (3) lit. b) din Legea nr. 296/2023, cu modificările și completările ulterioare. Funcției publice de conducere de director i se vor aplica prevederile art. XX din Legea nr. 296/2023, cu modificările și completările ulterioare, coroborate cu prevederile OUG nr. 57/2019, cu modificările și completările ulterioare. Serviciul achiziții publice și Serviciul patrimoniu și infrastructuri sanitare se desființează întrucât nu îndeplinesc normativul de personal în conformitate cu prevederile art. XX alin. (1) lit. a) și vor funcționa la nivel de compartiment. Funcțiile publice de șef serviciu se vor transforma în funcții publice de execuție . ***- desființarea Direcției Generale Asistență Medicală*** întrucât nu îndeplinește normativul de personal de minim 35 posturi de execuție, necesar constituirii unei direcții generale, conform art. XX alin. (1) lit. c) din Legea nr. 296/2023, cu modificările și completările ulterioare.Personalul, activitățile și atribuțiile Serviciului de asistență medicală din cadrul Direcției Generale Asistență Medicală va fi preluat de Direcția Generală Sănătate Publică și Programe de Sănătate, cu respectarea prevederilor OUG nr. 57/2019 precum și a normelor privind respectarea dreptului la carieră în funcția publică, a dispozițiilor legale și regimului juridic aplicabil fiecărei categorii de personal. Serviciul medicină de urgență se reorganizează și va funcționa în subordinea ministrului sănătății, prin preluarea personalului și activității Centrului operativ pentru situații de urgență, structură care se desființează, întrucât nu respectă normativul de personal prevăzut la art. XX alin. (1) lit. a) din Legea nr. 296/2023, cu modificările și completările ulterioare. Funcția publică de șef serviciu se transformă în funție publică de execuție, cu respectarea prevederilor OUG nr. 57/2019, cu modificările și completările ulterioare, precum și a normelor privind respectarea dreptului la carieră în funcția publică, a dispozițiilor legale și regimului juridic aplicabil fiecărei categorii de personal. - ***reorganizarea Direcției Generale Sănătate Publică și Programe de Sănătate***, prin preluarea personalului și activității Serviciului de asistență medicală și schimbarea denumirii în ***Direcția Generală Asistență Medicală și Sănătate Publică***. Încadrarea personalului se va realiza cu respectarea prevederilor OUG nr. 57/2019, cu modificările și completările ulterioare, precum și a normelor privind respectarea dreptului la carieră în funcția publică, a dispozițiilor legale și regimului juridic aplicabil fiecărei categorii de personal. Biroul boli transmisibile și netrasmisibile, Biroul factori de risc din mediul de viață și muncă și Unitatea de incluziune socială care funcționează la nivel de birou, se desființează în conformitate cu prevederile art. XVIII alin. (3). Funcția publică de conducere vacantă de șef birou – Biroul factori de risc din mediul de viață și muncă se desființează. Funcțiile publice de conducere de șef birou - Biroul boli transmisibile și netrasmisibile și Unitatea de incluziune socială se vor desființa, urmând a li se aplica prevederile art. XVIII alin. (2) din Legea nr. 296/2023, cu modificările și completările ulterioare, respectiv posturile ocupate de titulari se vor transforma în funcţii publice de execuţie care corespund studiilor de specialitate şi vechimii în specialitatea funcţionarilor publici de conducere.- ***reorganizarea Direcției Generale Implementare și Monitorizare Proiecte*** prin desființarea Biroului verificare achiziții, constatare nereguli, antifraudă, precum și a funcției publice de șef birou, în conformitate cu prevederile art. XVIII alin. (1) și (3). Structura va funcționa la nivel de compartiment. Funcția publică vacantă de director general adjunct se desființează.***-reorganizarea Biroului audit public intern*** în ***Serviciul audit public intern*** cu respectarea prevederilor art. XX alin. (3) lit. a) din Legea nr. 296/2023, cu modificările și completările ulterioare, prin preluarea personalului, a activității și atribuțiilor Biroului audit public intern, cu respectarea prevederilor OUG nr. 57/2019, cu modificările și completările ulterioare, precum și a normelor privind respectarea dreptului la carieră în funcția publică, a dispozițiilor legale și regimului juridic aplicabil fiecărei categorii de personal, fără modificarea atribuțiilor actuale. ***-desființarea Biroului avizare interministerială***  în conformitate cu prevederile art. XVIII alin. (3) din Legea nr. 296/2023, cu modificările și completările ulterioare și ***reorganizarea în Compartimentul avizare interministerială*** cu preluarea personalului, activităților și atribuțiilor Biroului avizare interministerială.Funcția publică de conducere de șef birou se va desființa, urmând a i se aplica prevederile art. XVIII alin. (2) din Legea nr. 296/2023, cu modificările și completările ulterioare, respectiv postul ocupat de titular se va transforma în funcţie publică de execuţie care corespunde studiilor de specialitate şi vechimii în specialitatea funcţionarului public de conducere. ***-desființarea Biroului IT*** în conformitate cu prevederile art. XVIII alin. (3) din Legea nr. 296/2023, cu modificările și completările ulterioare și ***preluarea personalului, activității și a atribuțiilor în cadrul Serviciului Relații Publice Presă, care se redenumește Serviciului Relații Publice, Presă și IT***;Funcția publică de conducere de șef birou se va desființa, urmând a i se aplica prevederile art. XVIII alin. (2) din Legea nr. 296/2023, cu modificările și completările ulterioare, respectiv postul ocupat de titularul postului se va transforma în funcţie publică de execuţie care corespunde studiilor de specialitate şi vechimii în specialitatea funcţionarului public de conducere. În cadrul Ministerului Sănătății vor mai funcționa următoarele structuri la nivel de compartiment în subordinea ministrului, astfel:- Compartimentul de probleme speciale, NATO și infrastructură critică- Unitatea de Politici Publice - Compartimentul Documente Clasificate Se va respecta normativul de constituire pentru fiecare structură și de încadrare a funcțiilor publice de conducere în procentul de maximum 8% din numărul total al posturilor aprobate la nivel de ordonator principal de credite. Încadrarea pesonalului în numărul de posturi și în noua structură organizatorică se va realiza în termenele și cu procedura aplicabilă fiecărei categorii de personal, prin ordin al ministrului sănătății, în condițiile legii.În cadrul structurii organizatorice, prin ordin al ministrului sănătății, având în vedere nevoile instituționale și structura de personal, se pot înființa, după caz, servicii și alte compartimente decât cele prevăzute în anexa la Hotărârea Guvernului nr. 144/2010, cu modificările și completările ulterioare, cu respectarea prevederilor art. 391 alin. (3) din Ordonanța de urgență a Guvernului nr. 57/2019, cu modificările și completările ulterioare. Modificările organizatorice prezentate mai-sus se vor realiza în limita posturilor aferente Ministerului Sănătății, ca urmare a aplicării prevederilor Legii nr. 296/2023, cu modificările și completările ulterioare și cu respectarea prevederilor Ordonanței de urgență a Guvernului nr. 57/2019, cu modificările și completările ulterioare, precum și a normelor privind respectarea dreptului la carieră în funcția publică, a dispozițiilor legale și regimului juridic aplicabil fiecărei categorii de personal.Aplicarea procedurilor prevăzute la art. 408 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare cu privire la măsurile de reorganizare din cadrul structurii organizatorice a Ministerului Sănătății se realizează în termen de minimum 30 de zile de la data intrării în vigoare a prezentei hotărâri. Respectarea regimului juridic aplicabil personalului contractual se realizează în conformitate cu dispozițiile legislației muncii și a prevederilor art. 538-542 din OUG nr. 57/2019, cu modificările și ulterioare, cu privire la măsurile de reorganizare din cadrul structurii organizatorice a Ministerului Sănătății.Având în vedere aplicarea prevederilor Legii nr. 296/2023, rezultă funcționarea Ministerului Sănătății cu un număr de 399 posturi, exclusiv demnitarii și cabinetul ministrului. Prin aplicarea procentului de 8% prevăzut la art. 391alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, rezultă un număr maxim de 33 funcții de conducere care vor fi aprobate în statul de funcții al Ministerului Sănătății.II. Se modifică Anexa nr. 2 – Lista cuprinzând unităţile cu personalitate juridică aflate în subordinea sau sub autoritatea Ministerului Sănătăţii din HG nr. 144/2010, cu modificările și completările ulterioare, în sensul modificării denumirii următoarelor unități sanitare, respectiv Institutul de Boli Cardiovasculare "Prof. dr. G.I.M. Georgescu" Iași și Sanatoriul Balneoclimateric de Copii Buşteni.Astfel, prin ordinul ministrului sănătății publice nr. 314/15.02.2017 privind schimbarea denumirii unei unități sanitare din județul Iași a fost aprobată schimbarea denumirii Centrului de Cardiologie Iași în Institutul de Boli Cardiovasculare "Prof. dr. George I.M. Georgescu", iar prin ordinul ministrului sănătății nr. 3416/04.10.2023 privind schimbarea denumirii Sanatoriului Balneoclimateric de Copii Bușteni a fost aprobată schimbarea denumirii unității în Sanatoriul Balneoclimateric Bușteni. Totodată, de la intrarea în vigoare a Legii nr. 296/2023 și până în prezent, Ministerul Sănătății a demarat procedura de reorganizare a instituțiilor aflate în subordinea sa, astfel că numărul maxim de posturi pentru unitățile care funcționează în subordine prevăzute în anexa nr. 2 la prezentul act normativ la pct. I şi III se diminuează, după cum urmează: * Numărul maxim de posturi la unităţile finanţate integral de la bugetul de stat prevăzute la nr. 1-10 din anexa nr. 2, la pct. I se diminuează de la 19.472 la 19.129;
* Numărul maxim de posturi la unităţile din venituri proprii şi subvenţii de la bugetul de stat prevăzute la nr. 1-10 din anexa nr. 2, la pct. III se diminuează de la 975 la 947;

III. Având în vedere Memorandumul nr. 20/46620/MA/20.12.2023, aprobat în ședința Guvernului din data de 21.12.2023 și Adresa Ministerului Investițiilor și Proiectelor Europene cu nr. 86/09.01.2024, privind măsurile necesare asigurării îndeplinirii și a menținerii criteriilor aferente condițiilor favorizante aplicabile politicii de coeziune 2021-2027, precum si responsabilitatea Ministerului Sănătății privind condițiile favorizante tematice 2.5 Planificare actualizată pentru investițiile necesare în sectorul apei și cel al apelor uzate și 4.6 Cadru de politică strategic pentru asistență medicală și îngrijire pe termen lung și conform măsurilor propuse în Memorandumul sus menționat, au fost completate atribuțiile Ministerului Sănătății și introduse prevederile recomandate.De asemenea, prin Memorandumul cu tema “Aprobarea cadrului activităților și a structurii funcționale de la nivelul Guvernului pentru procesul de aderare al României la Organizația pentru Cooperare și Dezvoltare Economică (OCDE)”, la pct. 3 – cap. IV, s-a stabilit “înființarea în toate instituțiile și autoritățile centrale implicate în procesul de aderare a echipelor de lucru dedicate procesului de aderare la OCDE (structuri/experți cunoscători de limbă franceză/engleză, prin promovarea de ordine de ministru care să formalizeze aceste structuri și să permită experților să trateze proioritare solicitările primite din partea coordonatorului național și/sau a coordonatorului național adjunct”. Având în vedere prevederile din Memorandumul nr. 20/46620/MA/20.12.2023, aprobat în ședința Guvernului din data de 21.12.2023 și Adresa Ministerului Investițiilor și Proiectelor Europene cu nr. 86/09.01.2024, privind măsurile necesare asigurării îndeplinirii și a menținerii criteriilor aferente condițiilor favorizante aplicabile politicii de coeziune 2021-2027, precum și Memorandumul cu tema “Aprobarea cadrului activităților și a structurii funcționale de la nivelul Guvernului pentru procesul de aderare al României la Organizația pentru Cooperare și Dezvoltare Economică (OCDE)”, atribuțiile Ministerului Sănătății au fost completate în mod corespunzător.  |
| **2.4 Alte informații \*)** |
| **Secțiunea a 3-a:****Impactul socioeconomic \*\*)** |
| 3.1 Descrierea generală a beneficiilor și costurilor estimate ca urmare a intrării în vigoare a actului normativ |
| 3.2 Impactul social |
| 3.3 Impactul asupra drepturilor și libertăților fundamentale ale omului |
| 3.4 Impactul macroeconomic |
| 3.4.1 Impactul asupra economiei și asupra principalilor indicatori macroeconomici |
| 3.4.2 Impactul asupra mediului concurențial si domeniul ajutoarelor de stat |
| 3.5. Impactul asupra mediului de afaceri |
| 3.6 Impactul asupra mediului înconjurător |
| 3.7 Evaluarea costurilor și beneficiilor din perspectiva inovării și digitalizării |
| 3.8 Evaluarea costurilor și beneficiilor din perspectiva dezvoltării durabile |
| 3.9 Alte informații |
| **Secțiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri.\*\*\*)** |
| - în mii lei (RON) - |
| **Indicatori** | **Anul curent** | **Următorii patru ani** | **Media pe cinci ani** |
| 1 | 2 | 3 | 4 | 5 | 6 | 7 |
| 4.1 Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta:i. impozit pe profitii. impozit pe venit |  |  |  |  |  |  |
| b) bugete localei. impozit pe profit |  |  |  |  |  |  |
| c) bugetul asigurărilor sociale de stat:i. contribuții de asigurări |  |  |  |  |  |  |
| d) alte tipuri de venituri (se va menționa natura acestora) |  |  |  |  |  |  |
| 4.2 Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta:1. cheltuieli de personal

bunuri și servicii |  |  |  |  |  |  |
| b) bugete locale:1. cheltuieli de personal
2. bunuri și servicii
 |  |  |  |  |  |  |
| c) bugetul asigurărilor sociale de stat:1. cheltuieli de personal

bunuri și servicii |  |  |  |  |  |  |
| d) alte tipuri de cheltuieli(se va menționa natura acestora) |  |  |  |  |  |  |
| 4.3 Impact financiar, plus/minus, din care:a)buget de stat |  |  |  |  |  |  |
| 4.3 Impact financiar, plus/minus, din care:a)buget de stat |  |  |  |  |  |  |
| b) bugete locale |  |  |  |  |  |  |
| 4.4 Propuneri pentru acoperirea creșterii cheltuielilor bugetare |  |  |  |  |  |  |
| 4.5 Propuneri pentru a compensa reducerea veniturilor bugetare |  |  |  |  |  |  |
| 4.6 Calcule detaliate privind fundamentarea modificărilor veniturilor și/sau cheltuielilor bugetare |  |  |  |  |  |  |
| 4.7 Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:a) fișa financiară prevăzută la art.15 din Legea nr. 500/2002 privind finanțele publice, cu modificările şi completările ulterioare, însoțită de ipotezele și metodologia de calcul utilizată;b) declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. |
| 4.8 Alte informații |
| **Secțiunea a 5-a:****Efectele proiectului de act normativ asupra legislației în vigoare** |
| 5.1 Măsuri normative necesare pentru aplicarea prevederilor proiectului de act normativ |
| 5.2 Impactul asupra legislației in domeniul achizițiilor publice |
| 5.3 Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE).  |
| 5.3.1 Măsuri normative necesare transpunerii directivelor UE |
| 5.3.2 Măsuri normative necesare aplicării actelor legislative UE  |
| 5.4 Hotărâri ale Curții de Justiție a Uniunii Europene  |
| 5.5 Alte acte normative şi/sau documente internaționale din care decurg angajamente asumate  |
| 5.6. Alte informații |
| **Secțiunea a 6-a:****Consultările efectuate în vederea elaborării proiect ului de act normativ** |
| 6.1 Informații privind neaplicarea procedurii de participare la elaborarea actelor normative |
| 6.2 Informații privind procesul de consultare cu organizații neguvernamentale, institute de cercetare și alte organisme implicate.  |
| 6.3 Informații despre consultările organizate cu autoritățile administrației publice locale  |
| 6.4 Informații privind puncte de vedere/opinii emise de organisme consultative constituite prin acte normative  |
| 6.5 Informații privind avizarea de către: a)Consiliul Legislativ b)Consiliul Suprem de Apărare a Țării c)Consiliul Economic și Social d)Consiliul Concurenței e)Curtea de Conturi **Urmează a fi solicitat avizul Consiliului Legislativ** |
| 6.6 Alte informaţii |
| **Secțiunea a 7-a:****Activităţi de informare publică privind elaborarea şi implementarea proiectului de act normativ** |
| * 1. Informarea societății civile cu privire la elaborarea proiectului de act normativ

 În procesul de elaborare a prezentului proiect de act normativ au fost respectate dispozițiile *Legii nr.52/2003 privind transparența decizională în administrația publică*, republicată.  |
| 7.2 Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății și securității cetățenilor sau diversității biologice. |
| **Secțiunea a 8-a:****Măsuri privind implementarea, monitorizarea și evaluarea proiectului de act normativ** |
| 8.1 Măsurile de punere în aplicare a proiectului de act normativ  |
| 8.2 Alte informații |

Față de cele prezentate, a fost promovat prezentul proiect de ***Hotărâre pentru modificarea și completarea Hotărârii Guvernului nr. 144/2010 privind organizarea și funcţionarea Ministerului Sănătății,*** pe care îl supunem Guvernului spre adoptare.

|  |
| --- |
| **Ministrul sănătății****Prof.univ.dr. Alexandru RAFILA** |

**Avizăm:**

**Viceprim-ministru**

**MARIAN NEACȘU**

|  |  |  |
| --- | --- | --- |
| **Ministrul muncii și solidarităţii sociale****SIMONA BUCURA-OPRESCU** | **Ministrul finanțelor**

|  |
| --- |
|  **MARCEL-IOAN BOLOȘ** |

 |
|  **Ministrul investițiilor și proiectelor europene** **ADRIAN CÂCIU** **Președintele Agenției Naționale a Funcționarilor Publici** **VASILE - FELIX COZMA**  | **Ministrul justiției** **ALINA- ȘTEFANIA GORGHIU** |
|  |  |